सेवानिवृत्त कंडक्टर का वेतन नियमानुसार रोडवेज प्रबंधन को देने के आदेश
उदयपुर | उदयपुरआगार के एक रिटायर्ड कंडक्टर की 40 वर्ष की सेवा के बाद सेवानिवृत कर उसे दिए जाने वाले वेतन-भत्तों के परिलाभ से वंचित करने और रिकवरी के आदेश जारी करना अदालत ने रोडवेज प्रबंधन की गलत कार्यवाही माना है।
एडीजे-1 अनुपमा राजीव बिजलानी ने रोडवेज प्रबंधन को नियमानुसार वेतन निर्धारित करने के आदेश दिए हैं। सेक्टर- 14 निवासी रिटायर्ड कंडक्टर अभय सिंह मेहता ने अदालत में दावा पेश किया था। दावे में बताया गया कि 1977 में उसकी नौकरी कंडक्टर पद पर लगी थी।
सात वर्ष बाद ही उसे नौकरी से निकाल दिया था। राेडवेज प्रबंधन की इस कार्यवाही के खिलाफ औद्योगिक विवाद अधिकरण और श्रम न्यायालय में वाद दाखिल कराया गया था। चार वर्ष बाद फैसला कर्मचारी के हित में दिया गया, जिसमें उस पर लगाए गए आरोपों के आधार पर नौकरी से निकालना अनुचित कार्यवाही बताया गया। 1990 में अभय सिंह ने वापस नौकरी ज्वाइन की थी।
उसी दिन से उसका रिवाइज पे स्केल लागू किया गया था। 2008 में सेवानिवृत हो जाने पर प्रबंधन ने मनमाना आदेश जारी कर सेवाकाल के दौरान दिया गया वेतन भत्तों की भरपाई करने के लिए रिकवरी आदेश निकाल दिए थे।
hin_Deva hin_Deva hin_Deva hin_Deva hin_Deva